Real Madrid, liderul din La Liga, a obţinut sâmbătă o victorie fără emoţii, 4-2 în deplasare cu Osasuna, într-un meci din etapa a 29-a, potrivit Agerpres.
Golurile lui Real Madrid au fost reuşite de Vinicius Junior, în minutele 4 şi 64, Dani Carvajal (18) şi Brahim Diaz (61). Pentru formaţia din Pamplona au marcat Ante Budimir (7) şi Iker Munoz (90+1). Partida a fost reeditare a finalei de anul trecut a Cupei Spaniei, câştigată de echipa antrenată de Carlo Ancelotti.După succesul de sâmbătă, Real Madrid a acumulat 72 de puncte şi este la mare distanţă de urmăritoarele sale, care un meci mai puţin disputat, Girona, FC Barcelona şi Atletico Madrid având 62, 61, respectiv 55 de puncte,
Rezultate din etapa a 29-a:
vineri
Real Sociedad - Cadiz 2-0
Au marcat: Merino (28), Zaharian (68)
sâmbătă
Mallorca - Granada 1-0
A marcat: Raillo (85)
Osasuna - Real Madrid 2-4
Au marcat: Budimir (7), Munoz (90+1), respectiv Vinicius Junior (4, 64), Carvajal (18), Brahim Diaz (61)
Sâmbătă şi duminică au loc ultimele meciuri ale etapei, care se încheie cu derby-ul Atletico Madrid - FC Barcelona.